Ainhoa Olaso

Ainhoa Olaso Sopelana (Durango, Bizkaia, 1996ko abenduaren 10a) durangar film- gidoilaria, zuzendaria, zutabegilea eta ekintzaile feminista da. Hemen bizi da maitasuna film laburrarekin Durangoko udalak emandako Sormen beka jaso zuen eta Zinebi jaialdian saritua izan zen 2021ean.

 Biografia 
Ainhoa Olaso Sopelana 1996. urtean jaio zen eta Durangon bizi da. Durangoko Kurutziaga ikastolan ikasi zuen. Txikitatik erakarri zuen sorkuntzak. Musika asko entzun, pelikula asko ikusi, eta gazte hasi zen argazki kamerak erabiltzen ere. Ikastolako antzerkian, proiektuekiko dedikazioa, mimoa eta talde lana hurbilagotik ezagutu zituen. Unibertsitatean konturatu zen ikus-entzunezkoak zirela bere bidea.

Ikus-entzunezko Komunikazioan graduatu zen Euskal Herriko Unibertsitatean (EHU), eta, ondoren, gidoi eta zinema-zuzendaritza ikastaro batzuk egin zituen Larrotxenen (Donostia). Bideoak, diseinuak eta proiektuak koordinatu ditu. Hainbat ikus-entzunezko proiektu ekoitzi ditu, besteak beste, “Edonork Ez Luke”, Eider Rodriguezen narrazio batean oinarritutako film laburra.

 Lan ibilbidea 

 Film zuzendari 
Covid-19 pandemia zela eta, etxeratze aginduaren aurretik enplegu bezala bideoak egiten zituen lagun batekin, baina etxeratzean ezin izan zuenez aurreikusitako lanik egin, Hemen bizi da maitasuna film laburra idatzi zuen.  Filmean familiarengandik independizatzeko prozesuan dagoen Matixa gaztearen nondik norakoak islatzen ditu, alaba baten ikuspuntutik. Ane Sagüés Abad, Miren Gaztañaga, Aroa Blanco eta Mila Goikoetxea  dira protagonistak. Hemen-ek (Euskal Herriko ikus entzunezko emakume profesionalen elkarteak) Aukera mentoretza programaren lehenengo edizioa aurkeztu zuen, neska gazteak zinema mundura hurbiltzeko aukera eta profesionalen laguntza eskainita. Horretarako, gidoiaz gain proiektua garatu behar zen eta Enara Garcia (Leioa, Bizkaia, 1996) ikaskide eta lankide aritutakoarekin proiektua garatu ondoren, izena eman zuten lehiaketan. Beste lau proiekturekin batera aukeratua izan zen.  

2021ean sortu, ekoiztu eta zuzendu zuen Hemen bizi da maitasuna film laburra saritua izan zen Zinebin, Bilboko Dokumentalen eta Film Laburren Nazioarteko Jaialdian. 2021 Euskarazko film laburren proiektu onenaren Aukera saria jaso zuen eta Kimuak banaketa-katalogorako hautatua izan zen. Durangoko Udalak aurkeztutako Sormen beka ere jaso zuen proiektuak.

 Zutabegile 
Ainhoa Olaso Sopelana behargina 2016ko azaroaren 18an hasi zen durangaldeko Anboto astekarian zutabegile. Besteak beste zutabe hauexek idatzi ditu:
 Ekintzaile 
 Bilgune femenistako kidea da.

 2021eko irailean Gorbeialdeko Kuadrillak (Euskara, Berdintasuna eta Ingurumen Zerbitzuak) ‘Bide Argiak: euskalgintza, feminismoa eta iraunkortasuna, eraldaketa sozialerako estrategiak’ jardunaldiak antolatu zituen Aramaion. Mahai-inguru batean bildu ziren Lorea Agirre antropologoa eta idazlea, Mikel Otero robotaren aurkako ekintzailea eta Bilgune Feministako Ainhoa Olaso. Ane Zuazubiskar kazetari eta bertsolariak dinamizatu zuen mahai-ingurua.
 2019an Euskal Herriko Jardunaldi Feministako komunikazio arduraduna izan zen.

 Filmografia 

 Hemen bizi da maitasuna film laburra (2021)
 Edonork Ez Luke

 Sariak eta aintzatespenak 

 2008an Julene Azpeitia sarietan 11-12 urtekoen sailean akzesita jaso zuen Esku pilota baten istorioa lanarekin.
 64. edizioko Bilboko Zinebi Jaialdian 2021ko euskarazko film laburren proiektu onenaren Aukera saria jaso zuen 
 2025ean Durangoko Azokako 60. edizioko Sormen Bekako jaso zuen Usue Egia eta  Mikel Urdangarinekin batera aurkeztutako 'Gizaberetxoak. Joxe Azurmendiren joanak eta etorriak' lanagatik.

 Erreferentziak 

 Kanpo estekak 

 Ainhoa Olaso eta Marana Urcuyo:Jendea ohartzen ari da zaintza sistema duin baten premiaz (berria.eus) 2023.11.21

 Hemen bizi da maitasuna- Ainhoa Olasori elkarrizketa Durango irratia
 Elkarrizketa,«Zaintzaren arloan oraintxe hartu behar dira neurri batzuk; premiazkoa da»  Berria, 2024.03.08


Kategoria:Durangarrak
Kategoria:Emakume zinema zuzendariak
Kategoria:Emakume gidoilariak
Kategoria:XXI. mendeko emakume idazleak
Kategoria:XXI. mendeko Euskal Herriko idazleak
Kategoria:Emakume ekintzaileak
Kategoria:Feministak